বিশ্ব মানের মুম্বই আন্তর্জাতিক ক্রুজ টার্মিনালের উদ্বোধন মোদির

ওয়েবডেস্ক: মুম্বই আন্তর্জাতিক ক্রুজ টার্মিনালের (Mumbai International Cruise Terminal (MICT)) উদ্বোধন করলেন প্রধানমন্ত্রী নরেন্দ্র মোদি (Narendra Modi)। বিশ্ব মানের এক পরিকাঠামোটি তৈরি হয়েছে ইন্দিরা ডকে (Indira Dock)। প্রায় ৪১৫,০০০ স্কোয়ার ফুট জায়গা জুড়ে এই বিশ্ব মানের টার্মিনাল নির্মিত হয়েছে। এই টার্মিনালটি এক সঙ্গে পাঁচটি ক্রুজ জাহাজ বহনের ক্ষমতা রাখে। এশিয়ার মধ্যে বৃহত্তম টার্মিনালগুলির মধ্যে এটি অন্যতম। এখানে রয়েছে ৭২টি ইমিগ্রেশন কাউন্টার। রয়েছে ৩০০ টি গাড়ি পার্কিংয়ের সুবিধা। এই টার্মিনালটি বছরে ১০ লক্ষ যাত্রী পরিচালনা করতে সক্ষম।

ভারতের সামুদ্রিক পরিকাঠামোর উন্নয়নের অংশ হিসেবে প্রধানমন্ত্রী নরেন্দ্র মোদি শনিবার ইন্দিরা ডকে মুম্বাই আন্তর্জাতিক ক্রুজ টার্মিনাল (এমআইসিটি) উদ্বোধন করেছেন। গুজরাটের ভাবনগরে ‘সমুদ্র সে সমৃদ্ধি’ (Samudra se Samriddhi’) অনুষ্ঠানের সময় এই প্রজেক্টের শিলান্যাস করেছিলেন প্রধানমন্ত্রী। যেখানে প্রধানমন্ত্রী ৩৪,২০০ কোটি টাকারও বেশি মূল্যের বেশ কয়েকটি প্রকল্পের উন্মোচন ও ভিত্তিপ্রস্তর স্থাপন করেন।

এর মধ্যে, ৭,৮৭০ কোটি টাকারও বেশি দেশজুড়ে সামুদ্রিক খাতের ব্যয়ের উদ্যোগ নেওয়া হয়েছে। ঘোষিত প্রকল্পগুলির মধ্যে রয়েছে কলকাতার শ্যামাপ্রসাদ মুখার্জি বন্দরে একটি নতুন কন্টেইনার টার্মিনাল, পারাদ্বীপ বন্দরে কার্গো হ্যান্ডলিং সুবিধা, কান্ডলার দীনদয়াল বন্দরে টুনা টেকরা মাল্টি-কার্গো টার্মিনাল, এন্নোরের কামারাজার বন্দরে অগ্নিনির্বাপণ এবং সংযোগের উন্নতি, কার নিকোবর এবং চেন্নাই বন্দরে সমুদ্র প্রাচীর নির্মাণ, পাশাপাশি পাটনা ও বারানসীতে জাহাজ মেরামতের সুবিধা।

আরও পড়ুন- অনিল আম্বানির বিরুদ্ধে চার্জশিট দাখিল করল সিবিআই!

কেন্দ্রীয় বন্দর, জাহাজ চলাচল ও জলপথ মন্ত্রী সর্বানন্দ সোনোয়াল জানিয়েছেন, মুম্বইয়ের একটি সমৃদ্ধ সামুদ্রিক ইতিহাস রয়েছে। এটি আমাদের সভ্যতার গুরুত্বপূর্ণ একটি অংশ। উপকূলীয় কেন্দ্র হিসেবে এটি দীর্ঘ সময় ধরে দেশের সেবা করে আসছে। এই টার্মিনালটিকে বিশ্বব্যাপী ক্রুজ হাব হিসেবে গড়ে তোলা হচ্ছে।

দেখুন আরও খবর-